1. Moos. 1:1-5: "Alussa loi Jumala -
taivaan ja maan.
Ja maa oli autio ja tyhjä, -
ja pimeys oli syvyyden päällä, -
ja Jumalan Henki -
liikkui vetten päällä.
Ja Jumala sanoi: 'Tulkoon valkeus'. Ja valkeus tuli.
Ja Jumala näki, että valkeus oli hyvä; -
ja Jumala erotti valkeuden pimeydestä.
Ja Jumala kutsui valkeuden päiväksi, ja pimeyden hän kutsui yöksi.
Ja tuli ehtoo, -
ja tuli aamu, -
ensimmäinen päivä."
ISRAEL VUONNA 5769
Hei, olen Edward Ephraim Kalish, Rudolfin ja Marian poika.
Äidin puoleinen isoisäni oli Iosiph Samsonovich Rabinovich.
Hän syntyi Ukrainan Zvenigorodkassa.
Isäni suku tuli Puolasta. Kalish on puolalainen nimi.
Synnyin Kazanissa, Venäjällä.
Palasin isieni maahan, erets Israeliin, 33-vuotiaana.
Tarinani on tyypillinen esimerkki Hesekielin profetian täyttymisestä.
Hes. 36:24: "Minä otan teidät pois pakanakansoista -
ja kokoan teidät kaikista maista -
ja tuon teidät omaan maahanne."
"Minä otan teidät pois pakanakansoista -
ja kokoan teidät kaikista maista ja tuon teidät omaan maahanne."
Juutalaisten Pyhät Kirjoitukset puhuvat paljon Jumalan luovuudesta -
ja ihmisen luomispotentiaalista, -
ja myös siitä, mitä Luoja odottaa taiteilijoilta.
Midrash on eräs perinteinen juutalainen tapa tulkita Kirjoituksia.
TAIDE-MIDRASH: -
BESALEL - VALON POIKA
Filosofit keskustelevat yhä siitä, onko juutalaista taidetta olemassa, -
ja jos on, mistä sen tunnistaa.
Annan teille kaksi täysin erilaista määritelmää: -
Juutalaista taidetta ei ole olemassa, -
koska 'kansa' määritellään sellaiseksi ihmisryhmäksi, -
jolla on yhteinen kulttuuri, kieli ja oma asuinalue.
Juutalaisilta on puuttunut nämä kaikki 2000 vuoden ajan.
Israelin valtio on nyt ollut olemassa 60 vuotta.
Näiden filosofien mukaan 60 vuotta on liian lyhyt aika -
Israelin juutalaisten omalaatuisen kulttuurin ja taiteen kehittämiseen.
Toinen määritelmä: -
Kaikki, mitä juutalaiset taiteilijat tuottavat, on juutalaista taidetta!
Niinpä Levi Strauss -farkut ja Steven Spielbergin "Tappajahai" -
ovat esimerkkejä 2000-luvun juutalaisesta taiteesta.
Jos määritelmät vaihtelevat näin paljon, -
tarvitaanko juutalaisen taiteen käsitettä lainkaan?
Tarvitaan, sillä itse Luoja on antanut juutalaiselle taiteelle nimen.
On merkittävä asia saada Jumalalta nimi.
Tutkikaamme asiaa arvo- valtaisimmasta lähteestä, Toorasta.
4. Moos. 23:9: -
"...katso, se on erillään asuva kansa, -
se ei lukeudu pakanakansojen joukkoon."
"Se on erillään asuva kansa, se ei lukeudu pakanakansojen joukkoon."
Israelin kansa ei siis ole tästä maailmasta.
Siksi sen taidekaan ei ole tästä maailmasta.
Sen lähteenä on taivas, ja se suuntautuu kohti taivasta.
Sitä edustaa eräs nimi: -
Besalel (Betsalel)
Luoja itse antoi sen nimen juutalaisen taiteen isälle.
Kuka tämä Betsalel oli?
Hän syntyi juutalaisperheeseen Egyptissä noin 3500 vuotta sitten.
Vaikka hän eli kauan sitten, hänen nimensä tunnetaan nyky-Israelissa, -
sillä Jerusalemin taidekorkeakoulu on nimetty hänen mukaansa.
Tämä taide-midrash on omistettu hänelle.
Kuka tämä Betsalel oli? Miksi hän on kuuluisa?
Miksi juutalainen perinne kertoo, -
että Jumala on jo alusta alkaen kirjoittanut hänen nimensä kirjaan -
Israelin kuninkaiden ja profeettojen rinnalle.
2. Mooseksen kirja, hepreaksi Shemot, "nimet", alkaa sanoilla: -
"Nämä ovat Israelin poikien nimet", ve'ele shemot bnei Jisrael.
Se osoittaa, miten tärkeä nimien sisältävä sanoma on.
2. Moos. 31:2: "Katso, minä olen nimeltään kutsunut Besalelin, -
Uurin pojan, Huurin pojanpojan, Juudan sukukunnasta."
"Katso, minä olen nimeltään kutsunut Besalelin, -
Uurin pojan, Huurin pojanpojan, Juudan sukukunnasta."
Kutsuessaan Betsalelin nimeltä Jumala kutsui hänet taiteilijaksi, -
jonka tehtävä oli valmistaa pyhäkkö Jumalalle.
Pyhäkkö, Mishkan, oli suunniteltu ilmoittamaan Jumalan läsnäolosta, -
Shechinasta.
Jakeessa 2. Moos. 25:8 Jumala sanoo: -
"Ja tehkööt he minulle pyhäkön asuakseni heidän keskellään."
Betsalel rakensi Ilmestysmajan heijastamaan -
Jumalan taivaallista temppeliä.
Se oli mitä laadukkain taideteos.
Jumala itse oli täyttänyt Betsalelin Hengellään, -
taidollisuudella, ymmärryksellä, tiedolla ja kaikkinaisella kätevyydellä.
Itse Jumala siis oli Betsalelin taidon lähde.
Israelin Pyhä oli Betsalelin innoittaja.
Projekti oli vertaansa vailla koko ihmiskunnan historiassa, -
koska itse Jumala käski tehdä sen.
Herra sanoi Moosekselle: -
"Katso, minä olen nimeltään kutsunut Besalelin, -
Uurin pojan, Huurin pojanpojan, Juudan sukukunnasta."
Tämä ei ole mikä tahansa sukuluettelo.
Tutkiessamme nimien merkityksiä havaitsimme jotakin tärkeää.
Betsalelin täysi sukuluettelo mainitaan Kirjoituksissa neljä kertaa.
Neljä kertaa taiteilijan sukuluettelo: -
"Besalel, Uurin poika, Huurin pojanpoika, Juudan sukukunnasta."
Miksi Jumala kiinnittää niin paljon huomiota nimiin?
Siksi, että Jumala loi kaiken antamalla niille nimet.
Nimen antaminen on luomista.
Toora alkaa näillä sanoilla: -
"Alussa loi Jumala..."
Ps. 33:9: "Sillä hän sanoi, ja tapahtui niin, -
hän käski, ja se oli tehty."
"Sillä hän sanoi, ja tapahtui niin, hän käski, ja se oli tehty."
Mutta nyt, näin sanoo Herra...
Jes. 43:1: "Mutta nyt, näin sanoo Herra, -
joka loi sinut, Jaakob, joka valmisti sinut, Israel: -
Älä pelkää, sillä minä olen lunastanut sinut, -
minä olen sinut nimeltä kutsunut; sinä olet minun."
"Mutta nyt, näin sanoo Herra, -
joka loi sinut, Jaakob, joka valmisti sinut, Israel: -
Älä pelkää, sillä minä olen lunastanut sinut, -
minä olen sinut nimeltä kutsunut; sinä olet minun."
Toisin sanoen: "Minä olen se, joka antoi sinusta sanan.
Loin sinut, muotoilin sinut, annoin sinulle nimen 'Israel"'.
Siten osoitin arvovaltani sinuun, ja siksi sinä olet minun."
"Antamalla sinulle nimen otin sinut omakseni."
Taiteilijoille, ja myös uskoville, on tärkeää pohtia näitä sanoja -
ja ymmärtää se periaate, että Jumala luo nimeämisen kautta.
Kuten Daavid sanoi Ps. 33:6:ssa: -
"Herran sanalla ovat taivaat tehdyt, -
ja kaikki niiden joukot hänen suunsa hengellä."
Se on Jumalan luomisprosessi.
Nimi on määritelmä.
Se perustaa nimettyä asiaa säätelevän lain.
Nimeämällä luomistyönsä -
Jumala perustaa luotujaan säätelevät lait ja säännöt.
Kun Jumala antoi leeviläisille lait -
pyhäkössä ja temppelissä palvelemista varten, -
Hän antoi myös luovuuden lain Israelin taiteilijoille.
Tämä laki sisältyy nimeen "Betsalel".
Jokainen nimeen sisältyvä kirjain ja sana on käytännön ohje.
Antaessaan tämän nimen yhdelle miehelle -
Jumala laski kaiken juutalaisen taiteen perustan.
Jumala loi juutalaisen taiteen antamalla siihen ohjeet.
Luovuuden laki, tai Betsalelin laki, kuten sitä nimitän, -
on taitelijoille yhtä tärkeä kuin puhtaus- ja uhrilait temppelin papeille.
Tämä laki tulee ilmi Betsalelin nimessä ja sukuluettelossa.
Tarkastelkaamme Betsalelin sukuluetteloa nimi nimeltä.
Nimien merkitykset antaa meille avaimet -
juutalaisen taiteen ymmärtämiseen.
Se myös auttaa meitä näkemään taiteilijoiden ominaisuudet -
Jumalan näkökulmasta.
BETSALEL [JUMALAN VARJOSSA]
Heprean sana betsalel tarkoittaa "Jumalan varjossa" -
tai "suojeluksessa".
Tsel tarkoittaa varjoa. Sen juuri on tsadi-lamed.
Jos katsomme samasta juuresta tulevia sanoja, -
saamme paremman käsityksen nimen merkityksestä.
Tsel: varjo, tselem: kuva, tsilum: valokuva tai kopio.
Varjon ominaisuudet kertovat siitä, millainen taiteilijan tulisi olla.
Varjoja on vain valossa, ei koskaan pimeydessä.
Varjot esiintyvät valon lakien mukaisesti.
Ne muodostavat kuvan jostakin kappaleesta, -
mutta niissä ei näy alkuperäisen kappaleen kaikki yksityiskohdat.
Varjo paljastaa ainoastaan kappaleen ääriviivat.
Varjo ei voi esiintyä kappaleestaan riippumatta.
Se on täysin riippuvainen sen heittävästä kappaleesta.
Niin kuin varjo seuraa kappaletta, niin ihmisen tulee seurata Luojaansa.
Heprean sana tsel ei tarkoita vain varjoa auringonvalolta, -
joka on Israelissa elintärkeää, -
vaan myös suojaa ja varjelusta.
Ps. 17:8 puhuu siitä: -
Varjele minua niinkuin silmäterää, -
kätke minut siipiesi suojaan.
Kätke minut siipiesi suojaan.
"...siipiesi suojaan", be-tsel knafecha.
"Varjele minua niinkuin silmäterää, kätke minut siipiesi suojaan."
Toinen sana samasta juuresta on tselem, "kuva" tai "yhdennäköisyys".
Se esiintyy jakeessa 1. Moos. 1:27: -
"Jumala loi ihmisen omaksi kuvaksensa," -
be-tselem elohim.
Betsalel-nimeen sisältyy osia näistä samoista sanoista.
Heprealaisille nimille on tyypillistä, -
että ne muodostuvat useasta sanasta tai sanojen osista, -
esimerkiksi Avraham, "kansojen paljouden isä", -
Malki-tsedek, "vanhurskauden kuningas", -
Israel, "Jumala hallitsee".
Katsokaamme, mistä sanoista Betsalel koostuu.
Be-tselem-el, "Jumalan kuvaksi".
Kyse on siis ihmisestä Jumalan kuvana.
Mikä olisi taitelijalle tärkeämpää tietää, kuin se, -
että hänet on luotu Jumalan kuvaksi ja Hänen kaltaisekseen?
Sen tärkeimpiä seurauksia on ihmisen kyky ja tarve luovuuteen.
Tämän samankaltaisuuden täytyy heijastaa Jumalan kunniaa.
Jumala siis sanoo, että taiteilija on Hänen kaltaisensa, -
ja Hän täyttää taiteilijan innoituksellaan.
Katsokaamme vielä yhtä sanaa, joka on samasta juuresta.
Tsilum on nykyajan johdannainen, joka tarkoittaa valokuvaa tai kopiota.
Websterin sanakirjan mukaan -
valokuva on valoherkälle pinnalle jäljentyvä kuva.
Sydämemme on kuin valoherkkä paperi.
Sillä on kyky herkistyä Jumalan valolle.
Jos olemme herkkiä Jumalan valolle, -
Luoja pystyy luomaan asioita kauttamme.
Nämä kaikki samaa juurta olevat sanat, -
tsel, varjo, tselem, kuva ja tsilum, valokuva tai kopio, -
auttavat ymmärtämään Tooran sanomaa, -
joka sisältyy Betsalelin, Israelin ensimmäisen taiteilijan, nimeen.
BETSALEL MUSIIKILLINEN TULKINTA
Miksi on tärkeää tutkia Betsalelin nimeen sisältyvää ilmoitusta?
Varjo: Luovuuden täytyy olla Jumalan lain alaista, -
ja taitelijan on oltava uskollinen Luojalleen ja seurata Häntä.
Kuva: Jumala antoi ihmiselle suuren lahjan, innoituksensa, -
jotta ihmisestä tulisi Luojan kaltainen, -
ja hän voisi siten ilmentää Jumalan kunniaa.
Kopio: Ihmisen kutsumus on heijastaa -
maailmankaikkeuden Luojan suuruutta.
UURI [HERRAN VALO]
Betsalel on Uurin poika.
Kaikki tsel-juuren sanat liittyvät valon läpitunkeviin säteisiin.
"Uuri" tarkoittaa valoista, tulista tai loistavaa.
Uurin voi tulkita myös kahden sanan yhdistelmäksi: -
ur, valo, ja jud-kirjain, joka edustaa Herran nimeä, JHVH.
Niinpä Uuri-nimen voi tukita "Herran valoksi".
Bereshit, eli 1. Mooseksen kirja, kertoo erityisestä valosta, -
joka luotiin ennen aurinkoa, kuuta ja tähtiä.
Tähän valoon Daavid viittaa sanoessaan Ps. 36:9:ssä: -
"Sinun valkeudessasi me näemme valkeuden."
Oppineet sanovat, ensimmäisenä päivänä luotu valo -
oli aivan erilainen kuin nykyään näkemämme valo.
Ensimmäisen päivän valo loisti niin kirkkaasti, -
että aurinko näyttää sen rinnalla pimeydeltä.
Myöhemmin Luoja piilotti tuon ensimmäisen päivän valon.
Rabbit sanovat sitä valoa "Messiaan valoksi".
Näkökykymme perustuu valon ominaisuuksiin.
Valoa on monenlaista: auringonvalo, infrapunasäteily, -
röntgensäteily tai vaaleanpunaisten silmälasien läpi näkyvä valo.
Jumalan ensimmäiseksi luoma valo oli kuitenkin täysin toisenlaista.
Se on Sanan valo, josta Daavid julisti Ps. 119:105:ssä: -
"Sinun sanasi on minun jalkaini lamppu ja valkeus minun tielläni."
Siksi taiteilijan tärkein lahja on kyky nähdä ja ottaa vastaan -
Herran Sanan valo -
ja olla altis Jumalan innoitukselle.
Se on kyky nähdä sitä, mitä muut eivät näe, -
ja ilmaista se luovasti niin, että näkymättömästä tulee näkyvä.
Kykymme nähdä hyvin ei ole ehdotonta, -
vaan riippuvaista suhteestamme Jumalaan.
Muista sanat: "Sinun valkeudessasi me näemme valkeuden."
Selkänsä kääntäminen Hänen valolleen -
vie hengelliseen sokeuteen.
Jes: 42:18―19: "Te kuurot, kuulkaa, ja te sokeat, katsokaa ja nähkää.
Kuka on sokea, ellei minun palvelijani, -
ja kuka niin kuuro kuin minun sanansaattajani, jonka minä lähetän?"
Profeetta puhuu Israelista, joka on hylännyt Herran totuuden.
Jumala kysyy, kuka on kaikkein kuuroin ja sokein, -
ja vastaa siihen itse: "Palvelijani, sanansaattajani, kansani Israel."
Nähdäksemme hyvin emme tarvitse vain fyysistä valoa, -
vaan mikä vielä tärkeämpää, myös Jumalan Sanan valoa.
Valo siis muodostaa kuvan valoherkälle pinnalle.
Olemme menettäneet sen herkkyyden, -
ja siksi Luoja sanoo Israelille Hes. 36:26―27:ssa: -
"Ja minä annan teille uuden sydämen, -
ja uuden hengen minä annan teidän sisimpäänne.
Minä poistan teidän ruumiistanne kivisydämen -
ja annan teille lihasydämen.
Henkeni minä annan teidän sisimpäänne ja vaikutan sen, -
että te vaellatte minun käskyjeni mukaan, -
noudatatte minun oikeuksiani ja pidätte ne."
Hesekielin profetia kertoo siitä, -
että Tooran valo koskettaa uutta, herkkää sydäntä, -
ja muodostaa siihen ikään kuin jumalallisen valokuvan.
Päädymme siis siihen, että valo saa aikaan varjon.
Betsalel, "Jumalan varjo" on Uurin, "Herran valon", poika.
Luodakseen jotain Herralle ja noudattaakseen Hänen käskyjään -
taiteilijan on synnyttävä Jumalan valosta.
UURI MUSIIKILLINEN TULKINTA
Taiteilijan on heijastettava taiteessaan Korkeimman valoa ja kunniaa.
Hänen sydämensä on oltava herkkä Messiaan valolle -
luodakseen jotakin Hänen innoituksensa alaisuudessa.
Tämä kuvastuu Betsalelin isän nimessä.
Betsalel, "Herran valon poika".
HUUR [PUHDAS]
Betsalel on Uurin poika, alkuvalon poika.
Alkuvalo kuvastaa Luojan puhtautta ja pyhyyttä.
Puhtaus voidaan määritellä täydelliseksi omistautumiseksi -
ja täydelliseksi erottautumiseksi epäpuhtaasta.
Betsalelin isoisän nimi, Huur, kertoo puhtaudesta.
Huur tarkoittaa "puhdas" tai "valkoinen".
"Betsalel, Uurin poika, Huurin pojanpoika."
Kirjoituksissa puhutaan paljon puhtauden arvosta.
Puhtaita asioita on arvostettu muinaisista ajoista lähtien, -
esimerkiksi puhdasta kultaa ja hopeaa sekä valkaistuja kankaita.
Metallien puhdistaminen ja kankaiden valkaisu olivat -
pitkiä ja työläitä prosesseja.
Siksi ne olivat kalliita.
Jumala arvostaa ennen kaikkea puhdasta sydäntä.
Siksi Hän vaatii kansaltaan sydämen puhtautta.
Sananl. 17:3: "Hopealle sulatin, kullalle uuni, -
mutta sydämet koettelee Herra."
"Hopealle sulatin, kullalle uuni, -
mutta sydämet koettelee Herra."
Herran edessä seisominen edellyttää puhtautta.
2. Moos. 19:10:ssä Herra sanoi Moosekselle Siinain vuoren juurella: -
"Mene kansan luo ja pyhitä heidät tänä päivänä ja huomenna, -
ja peskööt he vaatteensa."
Sama vaatimus näkyy käskyissä, jotka Jumala antoi taiteilijoilleen.
Ne ilmenevät nimessä Betsalel, Huurin pojanpoika, -
puhtauden ja pyhyyden poika.
Kirjoituksissa sanaa huur käytetään myös erityislaatuisesta kankaasta.
Kankaan hohtava valkoisuus saatiin aikaan -
valkaisemalla se alkalisessa liuoksessa -
ja pesemällä se puhtaassa vedessä.
Valkaisu ja pesu toistettiin moneen kertaan, -
kunnes kangas oli täysin puhdas.
Mutta miten ihminen pystyy puhdistamaan itsensä riittävän hyvin?
Ihminen ei itse siihen pysty.
Hän voi ainoastaan ottaa puhdistumisen vastaan Jumalalta.
Hes. 36:25: "Ja minä vihmon teidän päällenne puhdasta vettä, -
niin että te puhdistutte; -
kaikista saastaisuuksistanne ja kaikista kivijumalistanne -
minä teidät puhdistan."
Sak. 13:9: "Ja sen kolmannen osan minä vien tuleen..."
"...koettelen heitä, niinkuin kulta koetellaan.
He huutavat avuksi minun nimeäni, ja minä vastaan heille.
Minä sanon: 'Se on minun kansani', ja se sanoo: 'Herra, minun Jumalani'."
Hepreaksi se kuulostaa tältä: -
"Ja sen kolmannen osan minä vien tuleen; -
minä sulatan heidät, niinkuin hopea sulatetaan, -
ja koettelen heitä, niinkuin kulta koetellaan.
He huutavat avuksi minun nimeäni, ja minä vastaan heille.
Minä sanon: 'Se on minun kansani', ja se sanoo: 'Herra, minun Jumalani'."
Jumala käyttää useasti tätä dramaattista kielikuvaa kertoakseen, -
mitä Hän tahtoo tehdä sydämellemme.
Jes. 1:25: "Minä käännän käteni sinua vastaan -
ja puhdistan sinusta kuonan niinkuin lipeällä -
ja poistan sinusta kaiken lyijyn."
"Minä käännän käteni sinua vastaan -
ja puhdistan sinusta kuonan niinkuin lipeällä -
ja poistan sinusta kaiken lyijyn."
HUUR MUSIIKILLINEN TULKINTA
Luojan puhtauden ja pyhyyden täytyy sisältyä Israelin taiteeseen.
Taiteen täytyy omistautua täysin Hänelle.
Se on mahdollista vain, jos taiteilija itsekin on pyhä.
Hänen sydämessään ei voi olla epäpuhtautta.
Vain siten hän voi olla Huurin poika.
Huur itsekin oli puhdistettu ja valkaistu, -
täydellinen kuin Jumalan Sana, seitsenkertaisesti puhdistettu.
JUUDA (JEHUDA) [HÄN JOKA KIITTÄÄ HERRAA]
Tarkastelkaamme Huurin isää, Juudaa.
"Betsalel, Uurin poika, Huurin pojanpoika, Juudan sukukunnasta."
Juudan sukukunta on ainutlaatuinen.
Jumala on luvannut, -
että Israelin kuninkaat tulisivat aina tästä sukukunnasta.
Jumala sanoo Ps. 60:7:ssä: "Juuda minun valtikkani."
Israelin sodissa Juudan sukukunta taisteli eturintamassa.
Siihen oli hyvät syyt: Juuda oli sukukunnista suurin ja mahtavin.
Se ei kuitenkaan ollut tärkein syy.
Sukukunnan nimi tuo ilmi sen kutsumuksen.
Jehuda: hän, joka kantaa sitä voimaa, joka on Herran nimessä, JHVH.
Tuo nimi vavisutti ihmissydämiä.
Jehuda on ainutlaatuinen nimi.
Herran nimen kaikki neljä kirjainta sisältyvät siihen -
samassa järjestyksessä.
Kirjainten välissä on dalet-kirjain.
Se on verta tarkoittavan dam-sanan ensimmäinen kirjain.
Se viittaa myös sanaan adam, "ihminen".
Jehuda-nimen voi siis katsoa koostuvan sanoista -
veri, ihminen ja JHVH, Jumalan nimi, -
eli ihminen, joka toimii Luojan voimassa.
Juuda on se, joka kantaa Jumalan nimen voimaa.
Kaikista sukukunnista vain Juudalle annettiin sellainen voima ja mahti.
Juudalle kuului kuninkaan valtikka, ja siihen sukukuntaan Messias syntyi.
Jehuda-nimi tarkoittaa myös "ylistys Herralle".
1. Moos. 29:35: "'Nyt minä kiitän Herraa'.
Sentähden hän antoi hänelle nimen Juuda."
"'Nyt minä kiitän Herraa'. Sentähden hän antoi hänelle nimen Juuda."
Nimi alkaa jud-kirjaimella, joka edustaa Herran nimeä, JHVH.
Loppuosa muodostuu sanasta hoda, kiittää.
Sen voi siis tulkita: "hän joka kiittää ja palvoo Herraa".
Tämä on Juudan nimen voiman salaisuus.
Tämä piirre on erittäin tärkeä myös juutalaiselle taiteelle, -
joka on Luojan kiittämistä ja palvomista.
Kuten jokaisella Israelin sukukunnalla, Juudallakin on oma symbolinsa.
Symbolit perustuvat Jaakobin siunaukseen.
1. Moos. 49:9: -
"Juuda on nuori leijona; saaliilta olet, poikani, noussut.
Hän on asettunut makaamaan, hän lepää kuin leijona, -
kuin naarasleijona - kuka uskaltaa häntä häiritä?"
Leijona on Juudan sukukunnan symboli.
Leijona kuvastaa voimaa, rohkeutta ja kuninkaallista mahtia.
Kuninkaan sana on tärkeä, sitä kuuntelevat kaikki.
Juuda on ihminen, lihaa ja verta, -
mutta täynnä Hengen antamaa Luojan voimaa ja kunniaa.
JUUDA MUSIIKILLINEN TULKINTA
Jumalan määritelmän mukaan -
juutalaisen taiteen täytyy siis sisältää Jehudan ominaisuudet.
Se on kuin kuninkaan sana, jota kuunnellaan tarkkaavaisesti.
Se on vahvaa kuin leijona, se kantaa Jumalan nimen voimaa.
Se ylistää Hänen nimeään kansojen keskuudessa.
Tämä on Betsalelin isoisän, Juudan, nimen merkitys.
JEHUDA ON HÄN, JOKA PALVOO HERRAA
Kuten sanottu, varjon isä on valo.
Betsalelin koko sukuluettelon voi siis tulkita näin: -
Betsalel Uurin poika: varjo, joka syntyi Luojan valosta.
Huurin poika: täysin omistautunut Isälleen.
Juudan poika: kutsuttu Hänen kunniansa osoittamiseen.
Totuuden tietäminen luovuuden tavoitteesta -
vapauttaa taiteellisen työmme.
Vain seuraamalla pyhiä ohjeita -
voi taiteilijan luovuus nousta taivaalliselle tasolle.
Se on nousemista Herran vuorelle, -
kuten Mooses nousi Siinain vuorelle ja näki taivaallisen temppelin.
Vain Jumalaa rakastava ja Hänen lakiaan kunnioittava taiteilija -
voi täyttää käskyn: "Tee minulle..."
Vain sellainen voi luoda jotakin Jumalan kasvojen edessä -
ja täyttyä tiedon ja ymmärryksen Hengellä.
"Tee minulle..." tarkoittaa: "Tee säätämäni lain mukaan.
Ennen luovaa työtäsi puhdista itsesi, pyhitä itsesi minulle.
Tule suojaani ja varjeluuni, anna minulle kaikki kunnia.
Silloin täytän sinut, sinä pieni ja heikko ihminen, -
Henkeni innoituksella ja voimalla, -
viisaudella ja ymmärryksellä kaikista taiteista.
Niillä minä loin taivaan ja maan, ja kaiken mitä niissä on.
Niillä sinäkin luot kaiken, mitä sinulle sanon.
Tämä on Betsalelin nimen olemus -
ja Israelin taiteen perintö sellaisena kuin Jumala on sen säätänyt, -
sellaisena, joksi se on vielä tuleva, aamen!
Suomennos: Hannele Lehtoranta